Document ID: 32002R1824

Tarybos reglamentas (EB) Nr. 1824/2002,
2002 m. spalio 8 d.
iš dalies keičiantis Reglamentą (EB) Nr. 2505/96, nustatantį tam tikrų žemės ūkio bei pramoninių produktų Bendrijos atskirąsias tarifines kvotas ir numatantis jų administravimą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 26 straipsnį,
atsižvelgdama į Komisijos pasiūlymą,
kadangi:
(1) Reglamentu (EB) Nr. 2505/96 [1] Taryba nustatė tam tikrų žemės ūkio bei pramoninių produktų Bendrijos tarifines kvotas. Tokių produktų paklausą Bendrijoje reikia patenkinti pačiomis palankiausiomis sąlygomis. Todėl nuo 2002 m. liepos 1 d. atitinkamiems kiekiams reikia nustatyti Bendrijos tarifines kvotas su nuline norma, kartu vengiant sutrikdyti šių produktų rinkas.
(2) Todėl reikia iš dalies pakeisti Reglamentą (EB) Nr. 2505/96,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2505/96 I priedas papildomas šio reglamento priede išvardytomis tarifinėmis kvotomis.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 2002 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2002 m. spalio 8 d.

Labels: 3
1
6